Diabaspynten

Diabaspynten er en odde langt sør på Nordenskiöldkysten på sørvestsiden av Nordenskiöld Land på Spitsbergen, Svalbard. Den ligger 3,5 km nord for Lågneset. Odden danner et utspring rundt vannet Flosjøen og Vinkelvatnet, og henger sammen med Grønsteinodden like sør. Mellom disse ligger Skumvika, nord for Diabasodden ligger Levika. Landskapet her er svært flatt og bredt, det er 11 km inn til fjellene i nordøst. Oddene inngår i Nordenskiöld Land nasjonalpark.

Av historiske minnesmerker og kulturminner her, finner man ei fangsthytte i Marvågen ved Levika, videre en utkikkspost fra etterkrigstida helt ute på Diabaspynten, og endelig en fangstinnretning på en liten holme umiddelbart utenfor odden.

Området inngikk i den norske fangstperioden i mellomkrigstiden som en del av Fangstfelt 8 (Kapp Linné). Det ble brukt i norsk pelsdyrfangst i tiden før andre verdenskrig.

Referanser

Eksterne lenker
 
 Marvågen hytte,  kulturminnets beskrivelse i Riksantikvarens kulturminnedatabase.
 Utkikkspost ved Diabaspynten, beskrivelse i Riksantikvarens kulturminnedatabase.
 Fangstinnretning på holme, beskrivelse i kulturminnedatabasen.

Nordenskiöld Land
Nes på Svalbard
Kulturminner på Svalbard